open-index/open-wikipedia-markdown huggingface dataset:
Satelliittikuvien RGB-yhdistelmät

**Satelliittikuvien RGB-yhdistelmät** ovat tapa esittää useamman kuin yhden satelliiti-instrumentin mittaaman aallonpituusalueen informaatio yhdessä kuvassa. Tämä tapahtuu yhdistämällä kolme kanavaa (tai kanavayhdistelmää) yhdeksi RGB-värimallin avulla. RGB-yhdistelmät voidaan jakaa tosiväri- ja väärävärikuviin. 

## Tosivärikuvat

Tosivärikuvissa kuvan värit ovat lähellä ihmissilmän näkemiä värejä. Tällöin instrumentissa tulee olla kolme kanavaa, jotka ovat punaisen, vihreän ja sinisen valon aallonpituusalueilla. Tällaisia kanavia on yleisesti pinnan ilmiöiden tarkasteluun keskittyvissä kaupallisten satelliitien, kuten QuickBird, instrumenteissa. Tiedesatelliiteista Terra- ja Aqua-satelliitin MODIS-instrumentissa on tähän soveltuvat kanavat.

## Väärävärikuvat

Väärävärikuvissa korostetaan jotakin fysikaalista ilmiötä, eikä värien ole tarkoitus olla lähellä ihmissilmän näkemiä värejä.

### Pinnan ilmiöihin keskittyvät kanavat

Landsatin Thematic Mapper -instrumentista on yleisesti tehty väärävärikuvia, jotka korostavat pinnan kasvillisuuden ominaisuuksia.

### Meteorologiassa käytetyt kanavat

NOAA-satelliittien AVHRR-instrumentti oli pitkään ainoa meteorologiassa laajasti käytetty instrumentti, josta oli mielekästä tehdä RGB-yhdistelmiä. Toisen polven Meteosat-satelliittien SEVIRI-instrumentin 11 kanavasta voidaan tehdä hyvin monipuolisia RGB-kuvia .

### Melkein tosivärikanavat

Esimerkiksi AVHHR/3- ja SEVIRI-instrumenteissa ei ole kanavia punaisen, vihreän ja sinisen aallonpituusalueilla, mutta likiarvona käytetään yhdistelmää, jossa on kahden lähi-infrapunan ja punaisen alueen kanavat.

## Lähteet

## Aiheesta muualla

*http://landsat.gsfc.nasa.gov/education/compositor/
Satoi tai paistoi

**Satoi tai paistoi** on Matin ja Tepon vuonna 2008 julkaistu albumi. Albumia on myyty kultalevyyn oikeuttava määrä ja siltä on julkaistu myyntisingle *Mä en periksi anna/Tiedäthän sen* ja radiosingle *Satoi tai paistoi*.

Albumi debytoi Suomen virallisen listan kolmannella sijalla, ja pysyi listalla yhteensä 30 viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Storm Hawks

**Storm Hawks** on Asaph Fipken luoma kanadalainen moninkertainen Leo-palkittu tietokoneanimaatiosarja, jota esitettiin ensi kerran Yhdysvalloissa 25. toukokuuta 2007 ja Kanadassa syyskuussa 2007. Suomessa sarjaa on esitetty vuodesta 2007 lähtien maksullisella Cartoon Networkilla.

## Juoni
Storm Hawks sarja sijoittuu kuvitteelliseen Atmos-nimiseen maailmaan, joka koostuu lähestulkoon pelkästään suurista vuorista. Maaston vuoksi matkustaminen on riippuvaista lentämisestä ja maailman teknologia perustuu pitkälti useisiin energiaa tuottaviin kristalleihin. Atmosia vartijoivat Sky Knightsit, jotka ovat ryhmä moottoripyörän tyylisillä lentävillä kulkuneuvoilla liikkuvia sotureita.

Sarja keskittyy viiteen nuoreen henkilöön ja heidän apulaiseensa Radarriin, jotka epäilysten ja ikäongelmien jälkeen päätyvät Sky Knightseiksi. Atmosia on samaan aikaan uhkaamassa yliherra Master Cyclonis, jolla on apunaan entinen Sky Knights -jäsen Dark Ace, hänen siskonsa Ravess sekä piikkinuijaa aseenaan käyttävä Snipe. Myöhemmin Storm Hawks -ryhmä pyrkii pelastamaan Atmosia sekalaisilta vihollisilta, jotka yrittävät tuhota ja vallata Atmosia keinolla millä hyvänsä.

## Hahmot
Storm Hawks ryhmään kuuluvat seuraavat hahmot:

***Aerrow**: Ryhmänsä johtaja, joka 14-vuotiaaksi hyvin aikuismainen, uhkarohkea ja lahjakas Sky Knight.

***Radarr**: Aerrowin lähin ystävä ja apulaislentäjä, joka on jäniksen ja makin risteytyksen kaltainen eläin. Se inhoaa lemmikiksi kutsumista.

***Finn**: Hieman pelokas, mutta vitsaileva tunari Finn on tarkka-ampuja, joka yhdessä Junkon kanssa joutuu usein ongelmien keskelle. Hänen luonteensa on sekoitus surffaajan ja skeittaajan stereotypioista.

***Junko**: Isokokoinen mutta mukava Junko on lajiltaan Wallop, joka muistuttaa sarvikuonoa. Hänellä on vihreät hiukset ja harmaat silmät. Junko on ryhmänsä lihakset ja toimii aluksessa useimmiten mekaanikkona.

***Piper**: Ryhmän ainut naisjäsen, joka on vastuussa suunnistamisesta, taktiikoista ja kristalleista. Hänellä on myös erittäin hyvät taistelutaidot, lisäksi Piper tietää lähes kaiken Atmosista, kuin kukaan muu Sky Knightseista tai sen asukkaista.

***Stork**: Aerrowin aluksen lentäjä ja erilaisten vempainten erikoismies, joka on erittäin vainoharhainen.

## Äänirooleissa

## Lähteet
* Storm Hawks TV.comissa
Suhteet sekaisin

**Suhteet sekaisin** on Peter Chelsomin ohjaama yhdysvaltalainen elokuva vuodelta 2001. Sen pääosia näyttelevät Warren Beatty ja Diane Keaton. Romanttisessa komediassa Beatty esittää newyorkilaista arkkitehtia Porter Stoddardia ja Keaton hänen vaimoaan. Elokuvan kaupallinen menestys oli varsin kehno: sen tuotantobudjetti oli noin 105 miljoonaa dollaria ja elokuva tuotti maailmanlaajuisesti lipputuloina hieman yli 10 miljoonaa.

## Näyttelijät

## Lähteet
Shakin maailmanmestaruusottelu 2008

**[[Shakin maailmanmestaruus]]ottelu [[2008]]** pelattiin hallitsevan mestarin, Viswanathan Anandin, ja haastajan, Vladimir Kramnikin, välillä. Anand voitti ottelun pistein 6½-4½.

Ottelu pelattiin Bonnissa, Saksassa 14. lokakuuta – 29. lokakuuta 2008.

Ottelu käsitti yksitoista peliä, jotka pelattiin klassisella ajanotolla. Mikäli ratkaisua ei olisi syntynyt kahdentoista pelin jälkeen, ottelua olisi jatkettu tiebreak-peleillä. Voittopotin kokonaissumma, joka jaettiin puoliksi pelaajien kesken, oli 1,5 miljoonaa euroa. Ottelun pääsponsorit olivat Evonik Industries ja Gazprom.

Kramnikin avustajina toimivat Sergei Rublevski, Laurent Fressinet ja Péter Lékó. Anandin joukkueessa avustivat Peter Heine Nielsen, Rustam Kasymdžanov ja Radoslaw Wojtaszek.

## Aikataulu ja tulokset

## Katso myös
* Luettelo Anandin ja Kramnikin shakkipeleistä

## Lähteet

## Aiheesta muualla
*Ottelun virallinen sivusto 
*FoidosChess - ottelun virallinen seuranta verkossa  (maksullinen)
David Baramidze

**David Baramidze** (s. 27. syyskuuta 1988)  on Tbilisissä, Georgiassa syntynyt, vuodesta 1992 Saksassa asunut shakinpelaaja. Hänelle myönnettiin shakin suurmestarin arvo vuonna 2004, jolloin hän myös sijoittui toiseksi nuorten maailmanmestaruuskilpailuissa.

## Lähteet
Dustin Nguyen

**Dustin Nguyen** (s. **Nguyễn Xuân Trí**; 17. syyskuuta 1962) on Yhdysvalloissa uransa luonut näyttelijä. Hän syntyi Vietnamissa, jossa hän asui vuoteen 1975. 

Nguyen on esiintynyt muun muassa elokuvassa *[[Little Fish]]* (2005). 

Nguyenin puoliso Angela halvaantui vuonna 2001 samassa liikenneonnettomuudessa, joka vaati näyttelijä Thuy Trangin hengen. 

## Aiheesta muualla
*
Tahmela

**Tahmela** on Tampereella sijaitseva kaupunginosa. Se sijaitsee Ylä-Pispalan ja Pyynikin välissä Pyhäjärven rannalla. Tahmelassa on Varalan urheiluopisto. Tahmelan rannassa on vuokrapalstaviljelypalstoja. Kurpitsaliike ry perustettiin vuonna 1998 puolustamaan palstaviljelyn jatkumista Tahmelassa. 

Tahmelassa sijaitsee suuri, 1960-luvulle saakka erittäin kirkasvetinen lähde, josta yli 600 taloutta Pispalan ja Tahmelan alueella sai juomavetensä. Veden jakelusta vastasi vuoteen 1961 saakka toiminut osuuskunta.  Tahmelassa sijaitsee kulttuurikeskus Hirvitalo.

Tahmela on saanut nimensä alueella sijainneen samannimisen, vuoden 1870 tienoilla rakennetun torpan mukaan. Torppa sijaitsi nykyisen Selininkadun varrella.  Tahmela siirrettiin Pohjois-Pirkkalan kunnasta Tampereen kaupunkiin vuoden 1937 alussa. Siihen saakka se oli ollut osa Pispalan taajaväkistä yhdyskuntaa. Tahmelan asemakaava vahvistettiin vuonna 1945 yhtä aikaa Pispalan asemakaavan kanssa.  Runoilija Yrjö Jylhä asui nuoruudessaan Tahmelassa ja hänen mukaansa on nimetty yksi kaupunginosan kaduista.  Tahmelan viertotien entinen nimi vuosina 1945–1978 oli Valtakunnantie ja sen jälkeen vuoteen 1996 Tahmelan valtatie. Nimet viittaavat toisaalta "Vuorenmaan valtakuntana" tunnettuun taloryhmään, toisaalta siihen, että katu oli tarkoitus rakentaa Pispalan pohjoispuolitse kulkevan Paasikiventien tavoin valtatieluokkaiseksi alittamalla Pyynikinharju tunnelissa.  Vallikadun tienoilla sijaitsee jäänteitä Venäjän armeijan ensimmäisen maailmansodan aikana rakennuttamista linnoitteista, jotka ulottuivat Tahmelasta Pispalanharjulle.  Hopankadun nimi juontuu lähistöllä olleesta, vuonna 1908 rakennetusta ja 1980-luvun lopulla puretusta hyppyrimäestä. 

Lähellä Varalan urheiluopistoa sijaitsee Ansionkallion asutusalue. Nimen kerrotaan syntyneen siten, että alueen omistanut kunnallisneuvos Otto Thuneberg ryhtyi myymään sieltä 1900-luvun vaihteessa tontteja "ei armosta, vaan ansiosta" vastapainona hieman aiemmin syntyneelle Armonkallion kaupunginosalle. 

## Lähteet

## Aiheesta muualla
* Pispalalla on 30 vuotta vanha vesijohtolaitos. Tahmelan lähteen radioaktiivisella luonnonvedellä se tyydyttää n. 8000 asukkaan vedentarpeen, Aamulehti, 13.03.1937, nro 70, s. 5, Kansalliskirjaston digitaaliset aineistot
Wolfsbane

**Wolfsbane** on brittiläinen heavy metal -yhtye, joka on perustettu vuonna 1984. Yhtye hajosi vuonna 1994, mutta on palannut joitakin kertoja sen jälkeen.

## Historia
Wolfsbane perustettiin vuonna 1984. Kokoonpanossa soittivat Blaze Bayley, Jason Edwards, Jeff Hateley ja Steve "Danger" Ellet. Steve sai lempinimensä, koska hän piti vaarallisista tilanteista ja elokuvista ja oli joutunut kerran tilanteeseen pienenä, kun isä uhkasi lyödä häntä. Wolfsbane julkaisi demot "Wolfsbane" (1985) ja "Dancin' Dirty" (1987). Vuonna 1988 yhtye solmi levytyssopimuksen Def Americanin kanssa. Yhteistyö päättyi kuitenkin vuonna 1991, jonka jälkeen yhtye siirtyi Bronzelle. Yhtyeen esikoisalbumi *[[Live Fast, Die Fast]]* julkaistiin vuonna 1989. Kakkosalbumi, *[[All Hell's Breaking Loose Down at Little Kahty's Place]]* julkaistiin vuonna 1990, jonka jälkeen yhtye julkaisi *[[Down Fall the Good Guys]]* albumin. Sen jälkeen yhtye on julkaissut kokoelmia ja yhden studiolevyn *[[Wolfsbane (albumi)|Wolfsbane]]* vuonna 1994. Yhtye on esiintynyt lopetuksensa jälkeen 9. syyskuuta 2007 kotikaupungissaan Tamworthissa.

Wolfsbane perustettiin virallisesti uudelleen vuonna 2010 vanhalla kokoonpanolla (Blaze Bayley, Jason Edwards, Jeff Hateley ja Steve "Danger" Ellet. Samana vuonna he julkaisivat kokoelma-albuminsa *[[The Best of Wolfsbane]]*. Yhtye on vuodesta 2010 alkaen tehnyt kiertueita ja vuonna 2011 maaliskuussa ilmoittivat aloittavansa EP:n tekemisen. EP sisältää ensimmäisen uuden kappaleen Wolfsbanelta sitten vuoden 1994.

Yhtye julkaisi uuden albumin *[[Wolfsbane Save the World]]in* 20. lokakuuta 2011.

## Kokoonpano

* Blaze Bayley &ndash; laulu
* Jason Edwards &ndash; kitara
* Jeff Hateley &ndash; bassokitara
* Steve "Danger" Ellett &ndash; rummut

## Diskografia
### Studioalbumit
**[[Live Fast, Die Fast]]* (1989)
**[[All Hell's Breaking Loose Down at Little Kahty's Place]]* (1990)
**[[Down Fall the Good Guys]]* (1991)
**[[Wolfsbane (albumi)|Wolfsbane]]* (1994)
**[[Wolfsbane Save the World]]* (2012)*
**Genius* (2022)

===Demot===
**Wolfsbane (demo) (1985)*
**Dancin' Dirty (1987)*
**Wasted but Dangerous (1988)*

===Kokoelmat===
**Massive Noise Injection* (1993)
**Lifestyles of the Broke and Obscure* (2001)
**Howling Mad Shitheads (The Best of Wolfsbane)'' (2009)

### Livealbumit
* Massive Noise Injection (1993)
* The Lost Tapes: A Secret History (2012)
* Go Loco At The Asylum (2018)

### EP:t
* All Hell's Breaking Loose Down at Little Kathy Wilson's Place (1990)
* Everything Else (1994)
* Did It For the Money (2011)
* Rock! (2015)

## Lähteet
Rowan Woods

**Rowan Woods** (s. 1959) on australialainen näyttelijä ja elokuvaohjaaja, jonka töiden joukossa ovat *[[The Boys (vuoden 1998 elokuva)|The Boys]]* (1998) ja *[[Little Fish]]* (2005). *The Boys* toi hänelle Australian elokuvainstituutin palkinnon. Lisäksi hän pääsi ehdolle Berliinin elokuvajuhlien Kultaisen karhun saajaksi.

## Lähteet

## Aiheesta muualla
*
Kuusankosken Kumu

**Kuusankosken Kumu** on  suomalainen jalkapalloseura joka pelaa kaudella 2024 itäisessä Miesten nelosessa. 

## Historia

Seura perustettiin Kuusankoskella vuonna 1964 ja ajautui konkurssiin 1992. Kumu nousi Harri Kampmanin johdolla kahdessa kaudessa suoraan 2. divisioonasta silloiseen Futisliigaan kaudeksi 1990.
Kumun ainoaksi jäänyt pääsarjakausi oli pettymys; joukkue teki 22 ottelun kaudella kyseenalaisen ennätyksen voittaen ainoastaan yhden ottelun OTP:ta vastaan.  Kahden 1. divisioonassa pelatun kauden jälkeen Kumu ajautui konkurssiin joulukuussa 1992. Tammikuussa 1993 perustetulle uudelle seuralle FC Kumulle ei myönnetty Kumun sarjapaikkaa, vaan sen sai 2. divisioonasta nostettu Kontulan Urheilijat. FC Kumu jatkoi alemmilla sarjatasoilla kauteen 1996 saakka, jolloin se yhdistyi Voikkaan Pallo-Peikkojen kanssa ja muodosti FC Kuusankosken. Uusi seura on pelannut parhaimmillaan Ykkösessä kausina 2001–2004. FC Kuusankoski ajautui konkurssiin vuonna 2010.

Vuonna 2015 paikalliset nuoret halusivat herättää Kumun miesjaoston henkiin, ja kaudella 2016 Kumu Edustus pelasi Kaakkois-Suomen Kutosta. Kaudeksi 2017 Kumu Edustus nousi Kaakkois-Suomen vitoseen ja kauden 2021 jälkeen Kumu Edustus nousi Kaakkois-Suomen neloseen.

Kumun kotikenttä oli Kuusankosken urheilupuisto ja sen yleisöennätys on 3&nbsp;269 kaudelta 1990 ottelusta Valkeakosken Hakaa vastaan. Kumun junioritoiminta eriytettiin ennen pääseuran lopettamista vuonna 1992 omaksi seurakseen, Kumu Junior Teamiksi (Kumu JT). 

Suomen kielen sana ”kumu”, josta seuran nimi tuli, tarkoittaa kaukaa kuuluvaa voimakasta ääntä.

## Nykyinen joukkue
*Päivitetty 7.3.2024*

## Entisiä pelaajia

*  Sami Hyypiä
*  Derek Fazackerley
*  Janne Lindberg
*  Reijo Vuorinen
*  Toni Huttunen
*  Mika Ikävalko
*  Markku Palmroos
*  Mika Hernesniemi

## Lähteet

## Aiheesta muualla
* Kumu Junior Teamin sivusto
Claudia Karvan

**Claudia Karvan** (s. 19. toukokuuta 1972 Sydney, New South Wales) on australialainen näyttelijä, joka on tehnyt rooleja televisiossa ja elokuvissa. Hänet tunnetaan muiden muassa televisiosarjoissa *The Secret Life of Us* ja *Love My Way*, mutta myös elokuvissa kuten *[[Daybreakers]]* (2009).

Karvan on voittanut Australian elokuvainstituutin palkinnon useita kertoja, ensimmäisen kerran hän voitti sen vuonna 1987 paras naispääosa sivuroolista.

## Lähteet

## Aiheesta muualla
*
Suomen jääkiekkomaajoukkueen kausi 2007–2008

**[[Suomen jääkiekkomaajoukkue]]** voitti **kaudella 2007–2008** pronssia vuoden 2008 jääkiekon maailmanmestaruuskilpailuissa ja oli epävirallisessa Euroopan-mestaruusturnauksessa Euro Hockey Tourilla 2007–2008 toinen.

Maajoukkueelle tuli vuodeksi uusi päävalmentaja Doug Shedden, jonka apulaisvalmentajaksi valittiin Jukka Jalonen. Shedden oli kauden aikana myös Jokerien päävalmentaja SM-liigassa. Shedden valmensi vuoden 2008 MM-kisoihin asti, joiden jälkeen Jalonen sai päävalmentajan vastuun.

## Euro Hockey Tour

Suomi pelasi EHT:ssä 12 ottelua, joissa saavutti 18 pistettä ottamalla viisi voittoa, yhden jatkoaikavoiton, yhden jatkoaikahäviön ja viisi häviötä. Joukkueen maaliero oli 27–31. Suomi ei saanut yhtään turnausvoittoa. Karjala-turnauksessa joukkue sijoittui kolmanneksi, Venäjän Channel One Cupissa ja Ruotsin LG Hockey Gamesissa toiseksi ja viimeisenä pidetyssä Tšekin Česká Pojišťovna Cupissa kolmanneksi.

Yksi maajoukkueen merkkitapahtuma oli, kun Raimo Helminen pelasi Ruotsin-turnauksessa uransa viimeisen maaottelun. Peli oli järjestyksessään 331., jolla Helminen vahvisti ylivoimaista paikkaansa eniten maaotteluita pelanneena jääkiekkoilijana. Tarkkana syöttäjänä tunnettu Helminen sai Tšekki-ottelun loppusekunneilla annettua syötön, jonka Tuomas Pihlman laukoi 6–1-voittomaaliksi.

## Maailmanmestaruuskilpailut 2008

Suomi pelasi alkuerän C-lohkossa yhdessä Saksan, Norjan ja Slovakian kanssa. Suomi oli lohkonsa ensimmäinen kahdeksalla pisteellä voitettuaan kaikki kolme peliä, joista Norjan jatkoajalla. Suomi teki 11 maalia ja päästi 5.

Jatkolohkossa F Suomea vastaan asettuivat Kanadan, Yhdysvaltain ja Latvian. Suomi sijoittui 11 pisteellään toiseksi Kanadan jälkeen voitettuaan Latvian ja Yhdysvallat ja hävittyään Kanadalle. Suomi teki 8 maalia lisää mutta päästi 9.

Puolivälierässä vastassa oli Yhdysvallat, jonka Suomi voitti jatkoajalla 3–2. Välierään tuli ennakkosuosikki Venäjä, jolle Suomi hävisi 0–4. Pronssiottelussa vuodesta 2006 alkanut mitaliketju jatkui, kun Suomi voitti kisojen ainoalla nollapelillään Ruotsin.

Ykkösmaalivahtina pelannut Niklas Bäckström oli turnauksen neljänneksi paras maalivahti torjuntapörssissä. Suomen paras pistemies Mikko Koivu oli pistepörssin 16. tehopisteillä 4 + 5 = 9. Toiseksi paras, kokonaistilastossa 26., oli Antti Pihlström, joka saavutti tehot 5 + 2 = 7.

**Alkulohko**Ottelujen alkamisajat paikallisia aikoja (UTC-3)

**Jatkolohko**Ottelujen alkamisajat paikallisia aikoja (UTC-3)

**Puolivälierä**Ottelujen alkamisajat paikallisia aikoja (UTC-3)

**Välierä**Ottelujen alkamisajat paikallisia aikoja (UTC-3)

**Pronssiottelu**Ottelujen alkamisajat paikallisia aikoja (UTC-3)

### Joukkue MM-kisoissa 2008

***Päävalmentaja**:  Douglas Shedden

#### Valmennusryhmä

* Päävalmentaja, Doug Shedden
* Valmentaja, Jukka Jalonen
* Valmentaja, Timo Lehkonen

* General Manager, Jari Kurri
* Joukkueenjohtaja, Timo Jutila

## Lähteet
* MTV3: Suomen joukkue 2008. Viitattu 9.7.2008.
### Viitteet
Ryan Reynolds

**Ryan Rodney Reynolds** (s. 23. lokakuuta 1976 Vancouver, Brittiläinen Kolumbia) on kanadalainen näyttelijä, tuottaja ja käsikirjoittaja.

## Ura
Ryan Reynoldsin ura alkoi 14-vuotiaana, kun hän esiintyi kanadalaisessa nuorten saippuasarjassa *[[Hillside]]* (Yhdysvalloissa nimellä *Fifteen*). Reynolds esiintyi sarjassa vuosina 1990–1991. 1990-luvulla hän näytteli myös televisiosarjassa *[[Äärirajoilla]]* sekä vuosina 1998–2001 sarjassa *[[Kaksi kaveria, tyttö ja pizzapaikka]]*. Reynoldsin ensimmäinen elokuva oli *[[Ganesh – poika Intiasta]]* (1993). Aikuisena hän on esiintynyt läpimurtoelokuvansa ** (2004) jälkeen mm. elokuvissa *[[The Amityville Horror (elokuva)|The Amityville Horror]]* (2005), *[[Vain ystäviä]]* (2005), *[[Smokin’ Aces]]* (2007), *[[Ehdottomasti ehkä]]* (2008), *[[Odottamaton ehdotus]]* (2009) ja *[[Green Lantern (elokuva)|Green Lantern]]* (2011).

''People''-lehti valitsi Reynoldsin maailman seksikkäimmäksi mieheksi vuonna 2010.

Vuonna 2016 Reynolds näytteli toimintaelokuvassa *[[Deadpool (elokuva)|Deadpool]]* (2016), joka oli sekä arvostelu- että lipputulomenestys. Reynolds sai roolistaan parhaan miespääosan Golden Globe -ehdokkuuden.

## Yksityiselämä
Reynolds on ollut kihloissa laulaja Alanis Morissetten kanssa, mutta kihlaus purkautui. Vuonna 2008 Reynolds meni naimisiin näyttelijä Scarlett Johanssonin kanssa, mutta joulukuussa 2010 pari ilmoitti eroavansa.

Vuonna 2012 Reynolds ja näyttelijä Blake Lively menivät naimisiin. Heillä on neljä tytärtä (s. 2014, 2016, 2019 ja 2023). 

## Filmografia

## Lähteet

## Aiheesta muualla

*
Robert Darwin

Dr **Robert Waring Darwin**  (30. toukokuuta 1766 - 13. marraskuuta 1848) oli shrewsburylainen lääkäri, joka tunnetaan parhaiten  luonnontieteilijä Charles Darwinin isänä.

Darwin syntyi Lichfieldissä vuonna 1766. Hänen vanhempansa olivat Erasmus Darwin ja tämän ensimmäinen vaimo Mary Howard. Hänet sai nimensä enonsa mukaan, joka oli poikamies Robert Waring Darwin of Elston (1724-1816). Hänen äitinsä kuoli vuonna 1770, ja kotiopettaja Mary Parker palkattiin pitämään hänestä huolta. Myöhemmin Marysta tuli Erasmuksen rakastajatar, ja hän synnytti tälle kaksi avioliiton ulkopuolista lasta. 

18. huhtikuuta 1796 hän meni naimisiin Susannah Wedgwoodin kanssa, joka oli keraamikko Josiah Wedgwoodin tytär. He saivat kuusi lasta.

Darwin opiskeli lääketiedettä Leidenin yliopistossa ja suoritti tutkintonsa Edinburghin yliopistossa 1786 vain 20-vuotiaana. Edinburghissa hän opiskeli useiden johtavien tiedemiesten, kuten John Walkerin alaisuudessa. Hän arvosti Edinburghissa saamaansa kokemusta niin paljon, että lähetti poikansa Charlesin opiskelemaan sinne.

## Aiheesta muualla
* http://darwin.baruch.cuny.edu/biography/shrewsbury/rdarwin.html
Willy Brandts park

**Willy Brandts park** on saksalaisen Willy Brandtin mukaan nimetty puisto Hammarbyhöjdenin kaupunginosassa Tukholmassa. Puisto sai nimensä vuonna 1997. Puisto sijaitsee Hammarbyhöjdenin metroaseman lähistöllä Finn Malmgrens vägenin ja Ulricehamnsvägenin risteyksessä.

Puistoon pystytetyn Willy Brandtin patsaan on tehnyt Rainer Fetting. Se on lahja Ruotsin sosialidemokraattiselta puolueelta.
Roger Kumble

**Roger Kumble** (s. 28. toukokuuta 1966) on yhdysvaltalainen elokuvaohjaaja ja -käsikirjoittaja. Hänen töitään ovat *[[Julmia aikeita]]* (1999), *[[Julmia aikeita 2]]* (2000), *[[Radalla (elokuva)|Radalla]]* (2002) ja *[[Vain ystäviä]]* (2005). 

## Aiheesta muualla
* 
*
Isabel Conner

**Isabel Rosanne Conner Riley** (s. 15. huhtikuuta 1997) on yhdysvaltalainen näyttelijä. Hän esiintyi Jodie DeFeon roolissa kauhuelokuvassa *[[Amityville Horror]]* (2005). 

## Aiheesta muualla
*
Ikast-Branden kunta

**Ikast-Brande** on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 41 385 asukasta, ja sen pinta-ala oli 733,5 neliökilometriä. Kunnan keskustaajama on nimeltään Ikast.

Kunta syntyi 1. tammikuuta 2007 Tanskan kuntauudistuksen seurauksena, jolloin entiset Branden, Ikastin ja Nørre-Sneden kunnat yhdistyivät.

## Lähteet

## Aiheesta muualla

* Ikast-Branden kunnan kotisivut
Venetsian kieli

**Venetsian kieli** (omakielinen nimi *vèneto*, ) on romaaninen kieli, jota puhuu noin kaksi miljoonaa asukasta Pohjois-Italiassa Veneton ja Friuli-Venezia Giulian alueella sekä Istrian slovenialaisessa ja kroatialaisessa osassa. Euroopan ulkopuolella kieltä puhutaan myös Rio Grande do Sulin osavaltiossa Brasiliassa.

Venetsian katsotaan jakautuvan viiteen eri murteeseen, jotka sijoittuvat Venetsian kaupungin ulkopuolelle.

## Puhujamäärät ja status
28. maaliskuuta 2007 alkaen venetsian kieli on virallisesti tunnustettu laissa *"tutela e valorizzazione della lingua e della cultura veneta"*, jonka on hyväksynyt Veneton neuvosto. Kieli on myös kirjallisessa käytössä, mutta virallista oikeinkirjoitusstandardia ei vielä ole. Venetsia on myös portugalin rinnalla virallinen kieli Rio Grande do Sulin osavaltiossa sijaitsevassa Serafina Corrêan kunnassa.

Paikalliset käyttävät kieltä asioidessaan keskenään, ja paikalliset yritykset antavat toisinaan alennuksia ja erilaista asiakaspalvelua venetsianpuhujille kaupungissa, jossa liikkuu erityisen paljon turisteja.

## Fonologia

### Vokaalit

Lähde:

### Konsonantit

Lähde:

## Lähteet

## Aiheesta muualla
* Gramaticaveneta.com  Venetsian kielen kielioppi
Kiertoratamanööveri

**Kiertoratamanööveri** () on avaruustoiminnassa toimenpide, jossa avaruusalus käyttää propulsiojärjestelmäänsä kiertoratansa muuttamiseen. Avaruudessa kaukana Maasta, esimerkiksi Auringon kiertoradalla, olevan aluksen vastaavaa toimea nimitetään syvän avaruuden -manööveriksi (.

## Impulssimanööveri
Impulssimanööveri () on toimenpide, jossa aluksen nopeus muuttuu lähes välittömästi. Koska kaikilla aluksilla on massaa, ei muutos oikeasti tapahdu välittömästi. Mutta useimpien avaruuslentojen suunnitteluvaiheessa suunnittelijat approksimoivat aiotut kiertoratamuutokset impulsiivisiksi. Tämä vähentää huomattavasti oikean siirtymän löytämisen vaikeutta.

Välittömiä muutoksia nopeudessa kutsutaan nimellä delta-v (\Delta\mathbf{v}\,). Kokonaisdelta-v:tä kaikille lennon manöövereille nimitetään delta-v -budjetiksi. Hyvällä delta-v -budjetin approksimaatiolla suunnittelijat voivat arvioida aluksen ajoaineen tarpeen. Tällaiset approksimaatiot ovat kaikkein hyödyllisimpiä, kun käytetään työntövoimana lyhyitä purkauksia.

Äärelliset manööverit kuten edellä mainitut ovat mahdollisia korkean työntövoima/massa -suhteen propulsiojärjestelmillä, kuten kemiallisilla raketeilla. Kuitenkin myös pitkille purkauksille impulssimanööveri approksimaatiot ovat hyvin tarkkoja Maan ilmakehän ulkopuolella.

## Ei-impulssimanööveri
Pienen työntövoiman käyttämistä pitkän aikaa kutsutaan ei-impulssimanööveriksi, vaikkakin kaikki työntövoima synnyttää impulssia. Ne ovat vähemmän tehokkaita sillä suuri osa energiasta voi kulua Oberthin ilmiöön ja muihin ilmiöihin. Tällaiset manööverit ovat kuitenkin ainoa vaihtoehto haluttaessa matala laukaisumassa ja siten suuri ominaisimpulssi mutta käytetään matalan työntövoima/massa -suhteen propulsiojärjestelmää, kuten ionimoottoria.

## Äärellinen purkaus-manööveri
Tietyt avaruuslennot kuten sellaiset, joissa tehdään ohilento, vaativat tarkan mallin lentoradoista. Äärellisten purkausten laskeminen vaatii yksityiskohtaisen mallin avaruusaluksesta ja sen suihkuttimista (). Tärkeimmät yksityiskohdat ovat massa, massakeskipiste, hitausmomentti, suihkuttimien sijainti, suihkuttimien suuntaukset, suihkuttimien suihkujen muodot, ominaisimpulssi, suihkuttimien painopisteiden siirtymiset ja ajoaineen kulutus.
Tantolunden

**Tantolunden** on puisto Södermalmin kaupunginosassa Tukholmassa. Puistossa järjestettiin vuonna 2008 homo- ja biseksuaaliyhteisön organisoima *Stockholm Pride* -tapahtuma. Tantolundenissa on siirtolapuutarhoita pienine mökkeineen, uimaranta, minigolf, sekä muutamia ravintoloita.
Suomen Musiikki

**Suomen Musiikki** (KHY Suomen Musiikki Oy) on vuonna 2005 Kari Hynnisen perustama suomalainen levy-yhtiö. Sen toimitilat sijaitsevat Hermannissa Helsingissä. 

## Suomen Musiikin yhtyeet ja artistit

* Aiyekooto & Afrobeat International
* Brian & Helvetin Peruna
* Dalindéo
* Egotrippi
* Eini
* Ertsi
* Jukka Poika
* Katri Ylander
* Lighthouse Project
* Matka maailman ympäri
*Nomi
* Pelle Miljoona United
* Puppa J
* Raappana
* Sleep Of Monsters
* Superfjord
* Värttinä

## Aiemmin yhtiölle levyttäneitä

*45 Degree Woman
*Amberian Dawn
*The Crash
*Dingo
*Eternal Tears of Sorrow
*Fork
*Hay And Stone
*Indica
*John McGregor
*Koivuniemen Herrat
*Lama
*Liljan Loisto
*Linda Vink
*Manna
*Norther
*Posteljoona & Ystävät
*Poutatorvi
*Reino & The Rhinos
*Sallan ja Miron matka maailman ympäri
*Samae Koskinen
*Siiri Nordin
*Tacere
*The Millioners
*Starflower
*Vanilla

## Lähteet
FC Oulu

**FC Oulu** oli suomalainen jalkapalloseura. Seura perustettiin vuonna 1992 Veikkausliigan OTP:n ja I divisioonassa pelanneen OLS:n yhdistymisen tuloksena. Päävalmentajaksi uuteen fuusioseuraan tuli Heikki Suhonen Turusta. Seuran paras sijoitus oli kaudella 1992 saavutettu 11. sija Veikkausliigassa, vaikkakin kauden lopuksi joukkue putosi karsinnoissa Finnairin Palloilijoiden pudottamina I divisioonaan. Joukkueen pelipaita oli punakeltainen pystyraita.

Kaudelle 1993 Juha Malinen palasi kotikaupunkiinsa aloittaen FC Oulun päävalmentajana nostaen joukkueen Veikkausliigaan kaudeksi 1994. Jani Pylkäs, Marko Harju ja vikkeläkinttuinen Rauli Turunen heiluttivat maaliverkkoa hanakimmin vastaten kahdesta kolmasosasta FC Oulun kauden maaleista. Puolustuksen peliä ohjaili Ukrainasta hankittu Andrei Telesnenko. 

Kaudeksi 1994 Malinen siirtyi Turkuun TPS:n valmentajaksi ottaen Pylkäksen mukaansa. Harju puolestaan siirtyi Kajaanin Hakaan. 1994 valmentajaksi tuli oululainen Timo Salmi. Kauden 1994 jälkeen FC Oulu putosi toistamiseen Ykköseen ja kaatui velkoihinsa tehden konkurssin. FC Oulun lopettamisen jälkeen perustettu Oulun Jalkapalloklubi sai seuran farmijoukkueen FC 1991:n paikan kaudeksi 1995 Kakkosessa. Oulun Jalkapalloklubi muutti nimensä takaisin OTP:ksi vuonna 1996.

## Lähteet
Stephen Dorff

**Stephen Dorff** (s. 29. heinäkuuta 1973 Atlanta, Georgia) on yhdysvaltalainen näyttelijä. 

Dorff on nähty useissa tunnetuissa elokuvissa, joiden joukossa ovat *[[Paholaisen portti]]* (1987), *[[Backbeat]]* (1993), *[[I Shot Andy Warhol]]* (1996), *[[Blade (elokuva)|Blade]]* (1998), *[[Cecil B. DeMented]]* (2000), *[[Cold Creek Manor]]* (2003), *.45* (2006), *[[Botched]]* (2007), *[[Public Enemies]]* (2009), *[[The Iceman (vuoden 2012 elokuva)|The Iceman]]* (2012) ja *[[Leatherface (elokuva)|Leatherface]]* (2017). Hän on esiintynyt myös musiikkivideoilla.

## Aiheesta muualla
*
Kapi

**Kapi** on eläinten tauti, jota aiheuttaa syyhypunkki (*Sarcoptes scabiei*). Kapia esiintyy eniten koirilla, ketuilla ja sioilla; syyhypunkista on omat alalajinsa näille eläinlajeille (*var. canis*, *var. vulpis* ja *var.suis*), mutta kettujen kapi voi aiheuttaa oireita myös koirille.
Ihmisille syyhyä aiheuttava punkki on taas Sarcoptes scabiei var. hominis, joka on vakavampi kuin koirien kapin aiheuttava syyhypunkki. Villieläinten kapi voi tarttua ihmisiinkin. Sikakapi on lääkityksillä saatu poistetuksi monista jalostussikaloista. *Sarcoptes*-punkit voivat satunnaisesti tarttua muihinkin eläinlajeihin, mikäli eläinkontaktit ovat läheiset.

Kapin yleisin oire on voimakas kutina. Ensin iholla on pieniä pisteitä, jotka voi nähdä koiran vatsan alla, missä karva ei ole tiellä. Myöhemmin koira raapii ihonsa rikki, karvat lähtevät ja iho paksuuntuu ja tummuu.

## Lähteet

## Aiheesta muualla

* Vetcare 
*Kapi – Ruokavirasto
*Terveyskirjasto (Duodecim) - https://www.terveyskirjasto.fi/dlk00507
Vincent Laresca

**Vincent Laresca** (s. 21. tammikuuta 1974) on yhdysvaltalainen näyttelijä, joka on esiintynyt elokuvissa sekä tv-sarjoissa *[[24 (televisiosarja)|24]]* ja *[[Shade of Blue]]*.

## Aiheesta muualla
*
Virojoki

**Virojoki** on kylä ja Virolahden kunnan keskustaajama Kymenlaakson maakunnassa. 

Virojoki sijaitsee Suomenlahden Virolahden merenlahden rannalla valtatien 7 kupeessa. Virojoelta on noin seitsemän kilometriä Vaalimaalle ja noin 30 kilometriä Haminaan. Toiseksi lähin kaupunki on Kotka (etäisyys noin 54&nbsp;km).

## Lähteet

## Aiheesta muualla
*Virolahden kunnan kotisivut
Christa Denton

**Christa Denton** (s. 1972) on yhdysvaltalainen näyttelijä. Hän oli tunnettu 1980-luvulla, jolloin hänet nähtiin muun muassa elokuvassa *[[Paholaisen portti]]* (1987). Hän esittää siinä Glenin (Dorff) sisaren Alin roolin. 

## Aiheesta muualla
*
Volgoneft-luokan jokitankkialukset

**Volgoneft-luokan jokitankkialukset** olivat neuvostoliittolainen alustyyppi, kantavuudeltaan noin 4&nbsp;000 tonnia. Niillä kuljetetaan edelleen Itsenäisten valtioiden yhteisössä nestemäisiä tuotteita pitkin jokia ja rannikkoja. Volgoneft-jokitankkialusten seuraava luokka ovat Kaspia-luokan jokitankkialukset.

Alustyypit jakautuvat kuuteen alaluokkaan: projekti 550-, -550A-, -558-, -630- ja -1577-luokan tyyppeihin. Merkittävin varustamo, joka käyttää alustyyppiä, on OAO Volgotanker. Sillä oli vuoden 2005 alussa 201 alusta pelkästään Volga- ja Kama-joilla.

## Volgan-Kama-joen tankkialukset 2005
* Volgotanker, 201 alusta, 885 000 DWT
* Palmali, 43 alusta, 202 000 DWT
* Vision Flot, 28 alusta, 100 DWT
* Navigator, 14 alusta, 67 000 DWT
* V. F. Tanker, 11 alusta, 53 000 DWT
* BEST, 8 alusta, 39 000 DWT
* muut varustamot, 25 alusta, 97 000 DWT
* yhteensä 330 alusta, 1 443 000 DWT

(lähde: OOO Volgotanker AMC, 1.1.2005)

## Onnettomuuksia
* 139 | 212  | 248 | 263

## Venäjän jokilaivarekisterin Volgoneft-jokitankkialuksia

### Projekti 550A -luokan jokitankkialukset
* 110 | 127 | 133 | 147 | 165

### Projekti 630 -luokan jokitankkialukset
* 166 | 168 | 169 | 170 | 202

### Projekti 1577 -luokan jokitankkialukset
#### [[Volgotanker]]
:*Katso myös: [[Projekti 1577 -luokan jokitankkialukset]]*
220 Mehanik Semiglasov | 221 Mehanik Voronkov | 225 Mehanik I. Ja. Ražev | 244 Grigori Bugrov | 246 | 252 | 256 | 263 | 268 | 301

## Lähteet

## Aiheesta muualla
* Morskie vesti: http://www.morvesti.ru/slog/mvr-arj/2007/12/1-1.asp  Непобежденный штормом
* luettelo aluksista http://www.rs-head.spb.ru/regbook/cd_rus/file_shipr/list_15.htm
Thomas Abbt

**Thomas Abbt** (25. marraskuuta 1738 Ulm – 3. marraskuuta 1766 Bückeburg) oli valistuksen ajan saksalainen kirjailija, matemaatikko ja filosofi.

## Elämä
Abbt syntyi peruukintekijöiden pojaksi. Hän opiskeli Hallen yliopistossa filosofiaa ja matematiikkaa saaden vuonna 1758 maisterin paperit. Vuonna 1760 hänestä tuli filosofian professori Frankfurt an der Oderin yliopistoon, jossa ollessaan hän kirjoitti vuonna 1761 kuuluisimman teoksensa, *[[Vom Tode für's Vaterland]]in*. Syksyllä 1761 hän otti vastaan matematiikan professorin arvon Rintelnin yliopistossa. Vuodesta 1761 vuoteen 1762 hän opetti myös molempia aineita Berliinin yliopistossa.

*Vom Tode für's Vaterland* oli erittäin patrioottinen teos, joka kertoo Fredrik II:n tappiosta Kunersdorfissa. Se myös sai kuuluisien *Literaturbriefen* () kirjoittajien huomion, jonka alkuunpanijana oli Gotthold Ephraim Lessing. Hän kirjoitti suuria määriä historiallisia, poliittisia, esteettisiä ja filosofisia esseitä. Abbt oli Lessingin suuri ihannoija ja jatkoi tämän opettavaista, proosamaista kirjoitustyyliään.

Ollessaan Berliinissä Abbt tutustui Christoph Friedrich Nicolaihin, jonka Berliinin keskiviikkoseuraan hän pian liittyi. Hän ystävystyi myös Moses Mendelssohnin kanssa. Peitenimellä *B* Abbt otti osaa *[[Briefe, die neueste Litteratur betreffend]]in* kirjoittamiseen, jonka 24 osaa julkaistiin Berliinissä vuosien 1733 ja 1765 välissä. Kotimatkallaan lähes vuoden kestäneeltä matkaltaan Ranskaan Abbt poikkesi Ferneysta Geneveen, jossa hän tapasi Voltairen.

Vuonna 1765 Abbtille tarjottiin sekä professorin virkaa Marburgin yliopistossa että Schaumburg-Lippen hovineuvoston jäsenyyttä. Hän otti vastaan jälkimmäisen, vaikka hän olikin jo valmiiksi Marburgin yliopiston matematiikan professori ja Hallen yliopiston filosofian professori. 

3. marraskuuta 1766 Abbt kuoli vain 27 vuoden ikäisenä Bückeburgissa suolistosairauteen. Johann Gottfried Herder kirjoitti, että "hän kuoli Saksalle ja kielellensä liian aikaisin".

## Teoksia
* *Correspondenzen mit Mendelssohn und Nicolai*
* *Gedanken von der Einrichtung der ersten Studien eines jungen Herrn von Stand* (1765)
* *Fragmente der portugiesischen Geschichte*
* *Über die Freundschaften der Frauenzimmer*
* *Untersuchung, ob Gott selbst Moses begraben habe* (EA 1757)
* *Vom Einflusse des Schönen auf die strengeren Wissenschaften*
* *[[Vom Tode für das Vaterland]]* (EA 1761)                           
* *Vom Verdienste* (EA 1765)
* *Von der Gewißheit in sinnlichen, theoretischen und moralischen Wahrheiten*
Aisha Tyler

**Aisha Naomi Tyler** (s. 18. syyskuuta 1970 San Francisco) on yhdysvaltalainen näyttelijä, ohjaaja ja koomikko.  

Tyler syntyi 18. syyskuuta 1970 San Franciscossa. Tylerin vanhemmat erosivat kun hän oli 10-vuotias. Tylerin isä, Jim Tyler kasvatti Tylerin ja hänen siskonsa, Ferin. Tyler opiskeli Dartmouth Collegessa. Hänen pääaineensa oli politiikan tutkimus.  

Afroamerikkalainen Tyler on esiintynyt vakituisissa rooleissa muiden muassa televisiosarjoissa *[[Frendit]]*, *[[CSI]]*, *[[24 (televisiosarja)|24]], [[Criminal Minds – FBI-tutkijat]]* ja *[[Aavekuiskaaja]]*. Lisäksi hän on tehnyt useita vierailevia esiintymisiä.
Hän toimi juontajana yhdeksännellä kaudella yhdysvaltain versiossa *[[Whose Line Is It Anyway?]]* -televisio-ohjelmassa.
Tyler tunnetaan myös elokuvista, joiden joukossa on *.45* (2006).

## Aiheesta muualla

*
Tibor Takács

**Tibor Takács** (s. 11. syyskuuta 1954 Budapest, Unkari) on unkarilaissyntyinen ohjaaja-, käsikirjoittaja- ja elokuvatuottaja. Hänet muistetaan ennen kaikkea 1980-luvun kauhuelokuvaklassikosta *[[Paholaisen portti]]* (1987), jonka myötä näyttelijä Stephen Dorff nousi kansainväliseen maineeseen. Takács ohjasi elokuvalleen myös jatko-osan vuonna 1992.

## Lähteet

## Aiheesta muualla
*  
*
Shrewsbury School

**Shrewsbury school** (viralliselta nimeltään **King Edward VI Grammar School, Shrewsbury**) on Yhdistyneessä kuningaskunnassa sijaitseva yksityinen koulu. Tarkemmin se sijaitsee Shrewsburyssä, Shropshiren kreivikunnassa. Shrewsbury School perustettiin vuonna 1552, jolloin se oli vielä 13–18-vuotiaille pojille tarkoitettu sisäoppilaitos. *[[Public Schools Act 1868]]* -lain myötä siitä tuli yksi maan yhdeksästä alkuperäisestä *public schoolseista*. Koulu on myös Headmasters' and Headmistresses' Conferencen jäsen. Vuosittain koulun aloittaa noin 690 poikaa, vuoden 2008 syyskuussa ensimmäiset tytöt pääsivät aloittamaan opiskelun koulun lukiossa ().

Koulua ovat käyneet muun muassa kuuluisa luonnontieteilijä Charles Darwin, runoilija Sir Philip Sidney, tähtitieteilijä Martin Rees, Monty Python -huumoriryhmittymästä tuttu Michael Palin, ja *Private Eye* -lehden perustajat Richard Ingrams ja William Rushton.

## Aiheesta muualla
*Koulun verkkosivut
Louis Tripp

**Louis Tripp** (s. 3. helmikuuta 1974) on yhdysvaltalainen näyttelijä. Hän on esiintynyt muiden muassa elokuvissa *[[Paholaisen portti]]* (1987) ja *Detroit Rock City* (1999). Hänet nähtiin myös *Paholaisen portin* jatko-osassa (1992).

## Aiheesta muualla
*
Volgoneft-139

**Volgoneft-139** oli vuonna 1978 rakennettu neuvostoliittolaisvalmisteinen Volgoneft-luokan jokitankkialus, joka 11. marraskuuta 2007 repesi kahtia kovassa merenkäynnissä Mustanmeren ja Asovanmeren välisessä Kertšinsalmessa. Alus oli rakennettu vuonna 1978, ja se oli rekisteröity Astrahaniin. Aluksen omistaja oli Volgotanker, ja se kuului Projekti 550A-luokan Volgoneft-jokitankkialuksiin.

Katkenneen aluksen lastina oli 4 077 tonnia raskasta polttoöljyä, josta 1&nbsp;200 - 2&nbsp;000 tonnia valui mereen ja loput onnistuttiin pumppaamaan toiseen alukseen. Kaikki 13 miehistön jäsentä onnistuttiin pelastamaan. Samaan aikaan upposi myös kolme muuta alusta: *Volnogorsk*, *Nahitševa* ja *Kovel*. Öljy saastutti Venäjän ja Ukrainan rannikkoa 250&nbsp;km:n matkalta.

## Lähteet
*VOLGONEFT 139. Danish maritime authority.
*Myrsky tuhosi laivoja Mustallamerellä tuloksena ympäristökatastrofi . Helsingin Sanomat 11.11.2007
*Катастрофа в Азово-Черноморском регионе. riverfleet.ru
Kumu

**Kumu** tarkoittaa seuraavia asioita:

* Kumu, taidemuseo Tallinnassa
* Kulttuurien museo, museo Helsingissä
* Kumu Drums, suomalainen soitinvalmistaja
* Kuusankosken Kumu, suomalainen jalkapalloseura
* Kumu-Honua, hahmo havaijilaisessa mytologiassa.
Volgoneft-263

**Volgoneft-263** on neuvostoliittolainen Volgoneft-luokan jokitankkialus, joka on rakennettu 23. kesäkuuta 1978. 133 metriä pitkä alus on rekisteröity Astrahaniin. 14. toukokuuta 1990 alukselta pääsi valumaan 800 tonnia öljyä Ruotsin aluevesille.

Alus kuuluu 1577-luokan aluksiin. Sen omisti Volgotanker-varustamo.

## Lähteet
* Räddningsverkets bibliotek

## Aiheesta muualla
* Vesseltracker
Josh White

**Joshua Daniel ”Josh” White** (11. helmikuuta 1914 Greenville, Etelä-Carolina – 5. syyskuuta 1969 Manhasset, New York) oli yhdysvaltalainen laulaja-lauluntekijä, kitaristi, näyttelijä ja ihmisoikeusaktivisti.

## Ura

1920-luvulla Josh White kiersi Yhdysvaltoja yhdessä sokeiden katumuusikoiden kuten Blind Lemon Jeffersonin, Blind Blaken ja Blind Joe Taggertin kanssa. Vuonna 1927 White saapui Blind Joe Taggertin kanssa Chicagoon ja Paramount Recordsin Mayo Williams huomasi Whiten kyvyt ja alkoi käyttää häntä sessiokitaristina. Whiten ensimmäinen oma levytys Paramountille oli yhdessä Taggertin kanssa esitetty ”Scandalous and a Shame”. 

Whitesta tuli blues- ja gospel-tähti 1930-luvulla, jolloin hän levytti kappaleita kuten ”Jesus Gonna Make Up My Dying Bed” (Led Zeppelin versioi kappaleen nimellä ”In My Time of Dying” vuonna 1975), ”Blood Red River”, ”Low Cotton”, ”Lay Some Flowers On My Grave” (josta on useita cover-versioita), ”Lord I Want to Die Easy” (useita cover-versioita), ”Paul & Silas Bound In Jail”, ”Black Man”, ja ”Silicosis is Killing Me”. Tämä aikakausi päättyi onnettomuuteen helmikuussa 1936, jolloin White löi nyrkkinsä läpi lasioven ja sai siihen kuolion.

1940-luvulla White nousi suosioon New Yorkissa, jossa hän esiintyi yhdessä muun muassa Billie Holidayn ja Leadbellyn kanssa. Hänen suosituin kappaleensa ”One Meatball” oli ensimmäinen miljoonamyyntiin yltänyt afroamerikkalainen levytys. Vuonna 1941 White esiintyi Valkoisessa talossa ja oli Franklin ja Eleanor Rooseveltin ystävä. Tästä huolimatta vuonna 1950 White päätyi ”mccarthyismin” aikakaudella Red Channels -nimiselle mustalle listalle, johon oli kerätty artisteja, joita pidettiin kommunismin kannattajina. White kiersi Eurooppaa ja nousi 1960-luvun alun folkin nousun myötä yhdeksi Yhdysvaltain suosituimmista folklaulajista.

## Yksityiselämä

1960-luvulla Whiten terveys heikkeni ja hän kuoli 55-vuotiaana sydänleikkauksessa.

Whiten poika on muusikko Josh White Jr. (s. 1940). 26. heinäkuuta 1998 Yhdysvaltain postilaitos julkaisi Josh Whiten kunniaksi 32-sentin arvoisen postimerkin.

## Lähteet

## Kirjallisuutta

*  Elijah Wald: *Josh White: Society Blues* (kirja Googlessa)

## Aiheesta muualla
* 
* Kuvitettu diskografia
Domesday book

**Domesday Book** on Englannin vanhin maakirja eli rekisteri henkilöistä ja alueista 1000-luvulla. Se syntyi normannivalloituksen jälkeen vuonna 1086, kun Vilhelm Valloittaja halusi tietää, minkä arvoinen vallattu maa oli ilmeisesti voidakseen suunnitella verotuksen ja puolustuksen.

Domesday Book perustuu vuonna 1086 tehtyyn väestönlaskentaan ja koostuu kahdesta kirjasta. Se kattaa koko silloisen Englannin ja sisältää tiedot maanomistajien maa-alueista, alustalaisten määristä, alueiden luonnonvaroista, rakennuksista yms. Kirja sisältää 13&nbsp;418 paikannimeä, joista suurin osa on edelleen käytössä. Kirjassa on 413 sivua ja se on enimmäkseen latinankielinen. Kirja on erittäin tärkeä dokumentti normanniajan Englannista.

Englannin kansallisarkisto julkaisi Domesday Bookin internetissä vuonna 2006.

## Lähteet

## Aiheesta muualla

*http://www.nationalarchives.gov.uk/domesday/default.htm
Christopher Sabat

**Christopher Robin Sabat** (s. 22. huhtikuuta 1973 Washington DC, Yhdysvallat) on yhdysvaltalainen ääninäyttelijä, joka tunnetaan useiden *[[Dragon Ball]]* -aiheisten animesarjojen, elokuvien ja videopelien äänirooleistaan.

## Elämäkerta
Sabat syntyi huhtikuussa vuonna 1973 Washingtonin kaupungissa, josta hän muutti nuorena Texasiin. Sabat opiskeli Clear Creek high schoolissa League Cityssä, Texasissa, josta hän valmistui vuonna 1992.

Sabat asuu Fort Worthissa, Texasissa yhdessä kihlattunsa kanssa.

### Ura
Ääninäyttelijäksi animaatioihin Sabat päätyi vuonna 1999, kun hän koe-esiintyi FUNimationille *[[Dragon Ball]]* -animea varten. Sabat on myös maininnut suosikkihahmokseen Vegetan, joka on kuitenkin hänelle vaikea rooli ääninäyteltäväksi jatkuvan huutamisen vuoksi. Ensimmäisen sarjan jälkeen Sabat on työskennellyt enimmäkseen FUNimationille, jossa hän toimii myös ääniohjaajana. Ääninäytellessään *Dragon Ball* -sarjaa Sabat oli myös useissa *Lupin the 3rd* -aiheisissa spesiaalianimeissa Daisuke Jigenin äänenä vuosina 2002–2006. Vuodesta 2004 hän on ollut myös *[[Fullmetal Alchemist]]issa* mukana Alex Louis Armstrong roolissa ja pääsi myös näyttelemään Roronoa Zoroa *[[One Piece]]ssä* sarjan mennessä vuonna 2007 ääninäyteltäväksi FUNimationille. Ennen animaatioita Sabat teki äänityötään radiomainoksille.

## Lähteet

## Aiheesta muualla

* 
* Anime News Network
* Voice Chasers 
* CrystalAcids
* bebo.com
* AnimeCons
Innanen

**Innanen** on suomalainen sukunimi, joka on muun muassa seuraavilla henkilöillä:

*Elina Innanen (s. 1986), puutarhuri-floristi, ruokablogi Chicochilin pitäjä
*Jouko Innanen (1952–2019), pilapiirtäjä
*Kimmo Innanen (1937–2011), tähtitieteilijä
*Martti Innanen (1931–2014), muusikko, taidemaalari
*Mikko Innanen (s. 1967), urheiluselostaja
*Mikko Innanen (s. 1978), saksofonisti
*Mikko Innanen (s. 1982), jalkapalloilija
*Petra Innanen (s. 1970), taidemaalari
*Taru Innanen, taidegraafikko
*Timo Innanen (s. 1984), urheilutoimittaja.

## Nimen muita merkityksiä
* 3497 Innanen, asteroidi
Shakin maailmanmestaruusottelu 2000

**Shakin [[Shakin maailmanmestaruus|maailmanmestaruusottelu]] 2000** järjestettiin 8. lokakuuta – 4. marraskuuta Lontoossa. Ottelussa vastakkain pelasivat hallitseva maailmanmestari Garri Kasparov ja haastaja Vladimir Kramnik. Ottelun voittaisi paras 16 pelistä, ja tasapelin sattuessa Kasparov säilyttäisi mestaruutensa. Vaikka Kasparov oli suuri ennakkosuosikki, Vladimir Kramnik varmisti mestaruuden itselleen voittaen kaksi peliä, pelaten 13 tasan ja häviämättä yhtäkään. Ottelu päättyi pisteisiin 8½–6½. Kramnikista tuli näin 14. shakin klassinen maailmanmestari.

## Pelit

## Katso myös
*Luettelo Kasparovin ja Kramnikin shakkipeleistä

## Lähteet
*
Bill Allen

**Bill Allen** (oik. **William Trousdale Allen III**, s. 3. joulukuuta 1922, Gallatin, Tennessee &ndash; k. 25. helmikuuta 1997, Nashville, Tennessee) oli yhdysvaltalainen radiotiskijukka, joka saavutti mainetta 1950-luvulta lähtien soittaessaan rhythm and bluesia ja mustaa gospelia nashvilleläisellä WLAC-radioasemalla. Hän käytti nimiä "**Hoss**" ja "**The Hossman**".

Bill Allen oli nuorin "The 50,000 Watt Quartet" -nimellä tunnetusta tiskijukkanelikosta. Sen muut jäsenet olivat Gene Nobles, "John R." (Richbourg) ja Herman Grizzard. Näistä Allenin ura oli pisin, hän työskenteli 45 vuotta radioasemilla ennen siirtymistään eläkkeelle vuonna 1993.

Nuorena Allen toimi jazzmuusikkona ja esiintyi toisen maailmansodan aikana ulkomailla USO:n show’ssa. Sodan jälkeen Allen opiskeli englannin kieltä Vanderbiltin yliopistossa ja sai mainetta lupaavana näyttelijänä. Vaikka Allen harkitsi teatterialaa, hän päätti valita radion ja vuonna 1948 meni töihin gallatiniläiselle radioasemalle WIHN. Siellä hän käytti Gene Noblesin tapaa sekoittaa R&B:tä ja jazz-sävelmiä popmusiikkiin ja saavutti ohjelmallaan "Harlem Hop" niin suuren suosion, että vain muutamia kuukausia myöhemmin hän pääsi töihin WLAC:lle.

Allen aloitti uransa talk show -isäntänä. Gene Nobles poistui WLAC:sta vuosiksi 1950-luvun puolivälissä ja Allen otti hänen paikkansa. Hänen suosionsa kasvoi 1960-luvun alkuun tullessa, jolloin hän siirtyi levy-yhtiön palvelukseen. Allenin korvasi WLAC:lla The Jordanairesin entinen jäsen "Hugh Baby" Jarrett. Allen kuitenkin palasi WLAC:iin jatkamaan jokailtaista ohjelmaansa. Allenin ohjelma tuli kuutena iltana viikossa ja kesti tunnista kahteen. Vuonna 1966 hänellä oli myös lyhytikäinen televisio-ohjelma *The!!!Beat*.

1970-luvulla WLAC:n uuden johdon painostuksesta Allen muutti ohjelmaansa ja soitti ajan hengen mukaisesti enemmän funkkia ja kevyttä soulia. Allen oli hetken poissa radiosta ja palasi sitten uuden paikallista ja valtakunnallista black gospelia esittelevän yöohjelman *Early Morning Gospel Time With The Hossman* myötä.

1980-luvun puolivälissä WLAC:n sisarasema WLAC-FM (nykyisin WNRQ) käytti Allenin ääntä promokampanjassaan. Allenin puoleensa vetävä ääni toi hänelle paljon töitä radio- ja televisiomainoksissa. Allen jatkoi työtään aina vuoteen 1993 - yli vuosikymmenen sen jälkeen kun WLAC oli muuten siirtynyt uutis- ja puheohjelmaformaattiin päiväsaikaan ja uskonnollisiin ohjelmiin iltaisin. Eläkkeelle siirtymisensä jälkeenkin Allen jatkoi mainosäänitöitään.

Allen valittiin Blues Hall of Fameen vuonna 1994.

## Lähteet

## Aiheesta muualla
* WLAC:n epävirallinen sivusto
Turkin jääkiekon superliiga

**Superliiga** on Turkin jääkiekon korkein sarjataso. Se on perustettu vuonna 1993. Sarjassa pelaa kaikkiaan kuusi joukkuetta.

## Joukkueet

## Mestarit

## Katso myös
*Luettelo jääkiekkoliigoista
*Turkin 1. liga

## Lähteet
* Turkin Jääkiekkoliito
Euroopan jälleenrakennus- ja kehityspankki

**Euroopan jälleenrakennus- ja kehityspankki** (**EBRD**, ) on vuonna 1991 perustettu pankki, joka tukee laaja-alaisesti markkinatalouden ja demokratian kehitystä. 

Pankki tukee investointien kautta kehitystä yli 40 maassa. Pankin päämaja sijaitsee Lontoossa. Pankin nykyinen pääjohtaja on ranskalainen Odile Renaud-Basso.

EBRD:n osakepääoma on 34 miljardia euroa, josta Suomen osuus on n. 1,25 prosenttia. Pankin osakkeenomistajia ovat 77 valtiota, Euroopan investointipankki ja Euroopan Unioni. 

EBRD:n päätehtävänä on myöntää pitkäaikaisia lainoja, pääomainvestointeja ja takuita yksityisen ja julkisen sektorin hankkeisiin. Hankkeilla pyritään edistämään siirtymävaiheessa olevien maiden tasapainoista talouskehitystä sekä vähentämään taloudellista ja sosiaalista eriarvoisuutta. Pankin perustamissopimuksen mukaan vähintään 60 prosenttia luototuksesta suuntautuu yksityisen sektorin tukemiseen.

## Suomen edustaja

Suomen valtiolla on edustaja EBRD:n johtokunnassa. Aiemmin tehtävässä ovat toimineet mm. Jari Gustafsson 2007–2009, Jorma Korhonen 2012–2015, Johannes Koskinen 2015-2018, Ilkka Räisänen 2018-2021 ja Jari Partanen 2021-2024. Nykyinen johtokuntaedustaja on Mikko Autti. 

## Lähteet